भारत की 8 हिट वेब सीरीज़

2020 में लॉकडाउन के वक्त बहुत सारी पॉपुलर वेब सीरीज़ रिलीज़ हुई हैं। आइए, जानते है इस साल कि 8 हिट वेब सीरीज़ के बारे में:

1. SCAM 1992: हर्षद मेहता

सोनी लिव पर प्रसारित इस वेब सीरीज़ में 1992 के शेयर घोटाले के मुख्य किरदार हर्षद मेहता की जीवनी को दर्शाया गया है। इस शो की आईएमडीबी पर  रेटिंग 9.5 है और और इसने रेटिंग में ब्रेकिंग बैड और चेरनोबिल जैसे शो को भी पीछे छोड़ दिया है। इस वेब सीरीज के मुख्य कलाकारों में शामिल हैं – प्रतीक गांधी, सतीश कौशिक, श्रेया धनवंतरी, निखिल द्विवेदी और अनंत नारायण महादेवन।

2. पाताल लोक

पाताल लोक क्राइम पर आधारित वेब सीरीज़ है जिसने रिलीज़ के एक हफ्ते के भीतर ही अपनी पहचान बनाई और भविष्य में रिलीज़ होने वाली क्राइम वेब सीरीज़ इसी मापदंड पर परखी जाएगी। यह कहानी एक पुलिस वाले के इर्द-गिर्द घूमती है, जो स्वयं अंडरवर्ल्ड अपराध और हिंसा के भयावह जाल में उलझा होता है। इस वेब सीरीज में गुल पनाग, नीरज काबी, जयदीप अहलावत, इशवाक सिंह, बोधिसत्व शर्मा, स्वास्तिका मुखर्जी और अमिषेक बनर्जी जैसे कलाकारों ने मुख्य भूमिका निभाई है।

3. मिर्ज़ापुर 2

दो सालों के इन्तजार के बाद अंततः अक्टूबर 2020 में वेब सीरीज़ मिर्ज़ापुर 2 रिलीज़ हुआ। इस सीज़न में मुन्ना भैया, बीना त्रिपाठी, गुड्डू पंडित और गोलू जैसे पात्रों ने हमें सरप्राइज़ किया। अगर आपने यह वेब सीरीज़ देखा है तो आपको मालूम होगा कि हम किस बारे में बात कर रहे हैं। इस सीज़न में दिव्येंदु शर्मा, पंकज त्रिपाठी, प्रियांशु पेंथुली, अमित सियाल, ईशा तलवार आदि ने अभिनय किया है।